গোয়া
গোয়ার রাজধানীর নাম পণজী। ভাস্কো দা গামা এর বৃহত্তম শহর। ঐতিহাসিক মারগাউ শহরে আজও পর্তুগিজ সংস্কৃতির প্রভাব দেখতে পাওয়া যায়। ১৬শ শতকের শুরুতে পর্তুগিজ নাবিকেরা প্রথমে গোয়াতে অবতরণ করে এবং দ্রুত এলাকাটির নিয়ন্ত্রণ নেয়। পর্তুগিজদের এই বহিঃসামুদ্রিক অঞ্চলটি প্রায় ৪৫০ বছর টিকে ছিল। ১৯৬১ সালে ভারত সরকার এটিকে ভারতের অংশ করে নেয়।
ঘানার ভাষা
ইংরেজি ভাষা ঘানার সরকারি ভাষা। ঘানার ১০ লাখেরও বেশি লোক দ্বিতীয় ভাষা হিসেবে ইংরেজি ভাষাতে কথা বলেন। ঘানাতে স্থানীয় ভাষার সংখ্যা প্রায় ৭০। এদের মধ্যে আকান ভাষাতে ৪৫% লোক কথা বলে। অন্যান্য গুরুত্বপূর্ণ ভাষার মধ্যে আছে মোরে ভাষা, এওয়ে ভাষা এবং গা-আদেংমে ভাষা। এদের মধ্যে গা ভাষাটি ঘানার রাজধানী আক্রাতে ব্যবহৃত প্রধান ভাষা। ঘানার উত্তরাঞ্চলে সার্বজনীন ভাষা হিসেবে হাউসা ভাষা প্রচলিত। অনেকগুলি ভাষার লিখিত রূপ সরকারি মর্যাদা পেয়েছে।